**ŠVENČIONIŲ RAJONO VIETOS VEIKLOS GRUPĖS „ŠVENČIONIŲ PARTNERYSTĖ“**

**2019 M. VEIKLOS ATASKAITA**

**1.Nariai – skaičius, atstovavimas, delegavimas**

Švenčionių rajono VVG „Švenčionių partnerystė“ įsteigta 2004 m. birželio 10 d. Baltijos šalių kaimo bendruomenių programos metu įkurtos „Švenčionių partnerystės“ pagrindu. Veiklos adresas – Vilniaus g.19 Švenčionys.

Organizacijos narių skaičius 2019 m. pradžioje buvo 49, iš jų 6 asmenys - vietos valdžios atstovai, 11 verslo ir 32 pilietinės visuomenės atstovai. Per 2019 m. į VVG įstojo 1 kaimo bendruomenė (Adutiškio „Saulėgrąža), 3 vietos valdžios atstovai – naujai deleguoti savivaldybės tarybos sprendimu ir mero potvarkiu (atšaukus anksčiau buvusius 6 atstovus), 2019 m. pabaigoje VVG buvo 47 nariai.

Visi grupės nariai yra pateikę oficialius delegavimo raštus, 2 ūkininkai yra nariai kaip fiziniai asmenys, be delegavimo.

|  |  |  |  |  |
| --- | --- | --- | --- | --- |
| **Eil. Nr.** | **Reikšmė** | **Pilietinės visuomenės sektorius** | **Verslo sektorius** | **Vietos valdžios sektorius** |
| 3.2.1. | VVG narių skaičius praėjusių ataskaitinių metų (vienerių metų prieš ataskaitinius metus) pabaigoje (vnt.) | **32** | **11** | **6** |
| 3.2.2. | Nauji VVG nariai ataskaitiniais metais (vnt.) | **1** | - | **3** |
| 3.2.3. | Pasitraukę VVG nariai ataskaitiniais metais (vnt.) | - | - | **6** |
| **3.2.4.** | **Iš viso pagal atskirus sektorius ataskaitiniais metais:** | **33** | **11** | **3** |
| **3.2.5.** | **Iš viso pagal visus sektorius ataskaitiniais metais:** | **47** | | |

**2. Susirinkimai, spręsti klausimai**

2019 m. birželio 7 d. . įvyko visuotinis ataskaitinis susirinkimas, kuriame dalyvavo 28 iš 46 narių (60,67 proc.). Susirinkime priimtas 1 naujas narys, patvirtinta VVG „Švenčionių partnerystė“ veiklos 2018 m. ataskaita ir finansinė atskaitomybė už 2018 m., pateikta informacija apie projekto „Švenčionių rajono vietos veiklos grupės „Švenčionių partnerystė“ teritorijos 2015-2023 m. vietos plėtros strategija“ įgyvendinimą, atnaujinta valdybos sudėtis.

**3.Valdyba – teisiniai aspektai, sudėtis, atstovavimas, posėdžiai**

Pagal 2015-08-07 patvirtintus ir 2015-11-04 papildytus Įstatus vietos veiklos grupės valdyba renkama visuotinio narių susirinkimo 3 (trejų) metų laikotarpiui. Valdybos sudėtis privalo atitikti Kaimo plėtros programos „LEADER metodo įgyvendinimas“ priemonės reglamentuojančių teisės aktų reikalavimus. Valdyboje yra po 3 vietos valdžios ir verslo atstovus ir 5 pilietinės visuomenės atstovai, išlaikyta lyčių proporcija: moterys sudaro 45,45 proc., vyrai – 54,55 proc. valdybos narių, iki 40 metų amžiaus yra 5 valdybos nariai (1 – politinės visuomenės , po 2 – iš kitų sektorių atstovai).

Visi valdybos nariai deklaravę viešuosius ir privačius interesus.

2019 m. birželio 27 d. 4 valdybos nariai išklausė seminarą tema „LEADER metodo taikymas kaimo plėtros procese“, gavo atitinkamus pažymėjimus, dabar jau 7 valdybos nariai juos turi.

Ataskaitiniais metais buvo sukviesti 11 valdybos posėdžių ir 3 vietos projektų atrankos posėdžiai, kuriuose:

- patvirtinta VPS įgyvendinimo ataskaita;

- priimti sprendimai skirstant lėšas vietos projektų įgyvendinimui pagal priemones ir priemonių veiklos sritis;

- patvirtinta penkių kvietimų dokumentacija (Nr. 8, 9, 10, 11 ir 12)

- patvirtinti VPS keitimai (Nr. 4 ir Nr. 5);

- patvirtintas vietos projektų atrankos darbo reglamentas.

VPS įgyvendinimo veiksmų plane 2019 m. nebuvo numatyta vykdyti darbuotojų mokymus.

2019-05-21 surengti mokymai tema „Ekonomiškai tvarus socialinis verslas”, mokymų dalyviai (8 asm.) buvo supažindinti su socialinio verslo koncepcija, pristatyti socialinį verslą Lietuvoje reglamentuojantys teisės aktai, finansavimo taisyklės. Taip pat buvo pravestos socialinio verslo dirbtuvės, kurių metu dalyviai kūrė socialinio verslo idėjas ir modelius.

2019-12-02 Kaune, Pažaislio vienuolyne vyko mokymai “Kaip atrasti sėkmingo projekto formulę” (vedė Giedrius Drukteinis), dalyvavo 2 VVG darbuotojos.

**4. Projektai**

2019 m. paskelbti 5 kvietimai teikti vietos projektus. Kvietimai buvo skelbiami vietinėje spaudoje „Žeimenos krantai“, interneto svetainėje partneryste.org, ir socialiniame tinkle Facebook. Per metus įvyko 3 kvietimai, gauta paraiškų – 15 (4 – verslo, 1 – infrastruktūros, 10 – minkšti):

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Eil.Nr.** | **VPS priemonės /veiklos srities pavadinimas** | **Planuojamų lėšų suma Eur** | **D/v** | **fakt** | **Įvertinta** | | | **Vertinama**  **/2020-02-27/** | | | **Likutis, Eur** | **VP** |
| **1.** | **Ūkio ir verslo plėtra** | **1 348 005,00** | **27** | **17.5** | **13** | **517 410,40** | **38.38** | **8** | **397 373,83** | **29.48** | **433 220,77** | **9** |
| 1.1. | Parama ne žemės ūkio verslui kaimo vietovėse pradėti | 800 064,70 | 16 | 5.5 | 5 | 168 396,40 | 21.05 | 5 | 247 927,83 | 30.99 | 383 740,47 | 8 |
| 1.2. | Parama ne žemės ūkio verslui kaimo vietovėse plėtoti | 547 940,30 | 11 | 12 | 8 | 349 014,00 | 63.7 | 3 | 149 446,00 | 27.27 | 49 480,3 | 1 |
| **2.** | **Bendradarbiavimas /** trumpoms teikimo grandinėms bei vietos rinkoms plėtoti | **70 550,00** | **2** |  |  |  |  |  |  |  | **70 550,00** | **2** |
| **3.** | **Pagrindinės paslaugos ir kaimų atnaujinimas kaimo vietovėse** | **242 856,00** | **0** | **0** | **3** | **223 490,00** | **92.03** |  |  |  | **19 366,00** | **1** |
| **4.** | **Vietos projektų pareiškėjų ir vykdytojų mokymas, įgūdžių įgijimas** | **20 049,00** | **0** | **0** | **0** | **0** | **0** | **2** | **20 000,00** | **100** | **49** | **0** |
| **5.** | **Kultūros savitumo išsaugojimas, tradicijų tęstinumas** | **149 988,00** | **0** | 0 | **12** | **69 134,00** | **46.09** |  |  |  | **80 854,00** | **9** |
| 5.1. | Parama informacinės medžiagos kaupimui, sisteminimui ir leidybai krašto kultūriniam savitumui išsaugoti | 69 982,00 | 0 | 0 | 4 | 32 796,00 | 46.86 |  |  |  | 37 186,00 | 4 |
| 5.2. | Parama kaimo gyvemntojų bendruomeniškumo ir pilietiškumo ugdymui | 80 006,00 | 0 | 0 | 8 | 36 338,00 | 45.42 |  |  |  | 43 668,00 | 5 |
| **6.** | **NVO socialinės veiklos skatinimas bei įvairinimas** | **59 958,00** | **0** | **0** | **0** | **0** | **0** |  |  |  | **59 958,00** | **2** |
|  | **Iš viso:** | **1 891 406,00** | **29** | **17.5** | **28** | **810 034,40** | **42.83** | **10** | **417 373,83** | **22.06** | **663 997,77** | **23** |

Prieš paskelbiant kvietimus buvo organizuojami informaciniai renginiai būsimiems pareiškėjams, visi besidomintieji nuolat konsultuojami VVG patalpose, įvairiomis ryšio priemonėmis.

2019 m. gruodžio 20 d. VVG organizavo konferenciją „Švenčionių rajono kaimo plėtra: patirtys, iššūkiai, perspektyvos” į kurią buvo pakviesti kaimo bendruomenių atstovai, verslininkai, vietos veiklos grupės nariai, supažindinta su VPS įgyvendinimo eiga, paminėti ženkliausi vietos projektai, trumpai pristatyta Švenčionių miesto VPS įgyvendinimo eiga.

**5. Tinklaveika, ryšiai su vietos veiklos grupėmis**

Švenčionių rajono VVG „Švenčionių partnerystė“ yra Vietos veiklos grupių tinklo narė. Dalyvauta VVG tinklo susirinkimuose, išplėstiniuose valdybos posėdžiuose.

VVG tinklo Vilniaus regiono atstovų susitikimas surengtas Cirkliškio dvare 2019-02-13. Raseinių rajone, Rokynės dvare, 2019-04-25 įvyko VVG tinklo visuotinis ataskaitinis rinkiminis susirinkimas, jame dalyvavo VPS administravimo vadovė V.Guobytė. 2019-11-20 VVG darbuotojos dalyvavo Paliesiaus dvare organizuotoje Ignalinos rajono VVG konferencijoje.

Nuo 2016 m. VVG yra Lietuvos kaimo bendruomenių sąjungos narė. Rajono kaimo bendruomenių atstovai tradiciškai 2019 m. birželio 16-19 d. d. dalyvavo respublikiniame kaimo bendruomenių sąskrydyje Karklėje. Dalyvauta visuotiniuose LKBS susirinkimuose Kauno rajone, Ežerėlio BC, 2019-12-06 Seime.

.

**6. Ryšiai su rajono kaimo bendruomenėmis**

**VĮ Registrų centro duomenimis, Švenčionių rajone įregistruota 38 kaimo bendruomenės, 33 yra**

**VVG nariai. VVG teikia informaciją visoms bendruomenėms apie naujus projektus ir konkursus, renginius, kviečia dalyvauti VVG renginiuose.**

**VVG darbuotojos operatyviai teikia informaciją, konsultuoja paraiškų rengimo klausimais, ragina kaimo bendruomenes kuo aktyviau siekti paramos iš įvairių programų veiklos tikslams pasiekti.**

Pirmininkė Birutė Borovikienė